128/2018. (XII.4.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. december 4-i soros, nyílt testületi ülésének napirendi pontjait elfogadta.


 129/2018.(XII.4.) határozat:
/ Beszámoló a polgármester két ülés között végzett munkájáról /
	
Jászjákóhalma Község Önkormányzatának Képviselő-testülete a két ülés között végzett munkáról szóló polgármesteri beszámolót elfogadta.



130/2018.(XII.4.) határozat:
/Beszámoló az alpolgármester két ülés között végzett munkájáról /
	
Jászjákóhalma Község Önkormányzati Képviselő-testülete a két ülés között végzett munkáról szóló alpolgármesteri beszámolót elfogadja.



131/2018.(XII.4.) határozat:
/Interpellációs válaszok elfogadásáról/

Jászjákóhalma Község Önkormányzatának Képviselő-testülete a 2018. december 4-i interpellációkra adott válaszokat elfogadta.



132/2018. (XII.4.) határozat:
/A Jászjákóhalmai Polgármesteri Hivatal 2018. évi munkájáról, a törvényesség helyzetéről szóló beszámoló elfogadásáról/

Jászjákóhalma Község Önkormányzatának Képviselő-testülete a Jászjákóhalmai Polgármesteri Hivatal 2018. évi munkájáról, a törvényesség helyzetéről szóló beszámolót elfogadja és egyidejűleg köszönetét fejezi ki a Hivatal dolgozóinak az egész éves munkájukért.

Határidő: értelemszerűen
Felelős: Jegyző



133/2018. (XII.4.) határozat:
/Jászjákóhalma Község Önkormányzata Képviselő-testülete 2019. évi munkatervének elfogadásáról/

Jászjákóhalma Község Önkormányzatának Képviselő-testülete a 2019. évi munkatervét megtárgyalta és a határozat melléklete szerint elfogadja.

Felelős: polgármester, jegyző
Határidő: folyamatosan.


Jászjákóhalma Község Önkormányzata Képviselő-testületének
2019. évi munkaterve

A munkaterv tartalmazza:

1. a képviselő-testületi ülések időpontját, napirendjeit;
1. a napirendek előadóit;
1. az írásbeli anyagok leadási határidejét;
1. az előterjesztéseket előzetesen véleményező bizottságok megnevezését.

A képviselő-testületi ülések állandó napirendi pontjai:

1. a képviselők interpellációi, kérdései, napirend utáni felszólalásai;
1. a polgármester beszámolója a két ülés között történt fontosabb eseményekről, döntésekről;
1. a alpolgármester beszámolója a két ülés között történt fontosabb eseményekről, döntésekről;
1. bizottsági tájékoztató az átruházott hatáskörben hozott döntésekről.


Az üléseket a napirend megtárgyalására jogszabály által előírt határnapot megelőző kedden 14:00 órai kezdettel kell megtartani a Polgármesteri Hivatal emeleti Tanácskozó termében.

Indokolt esetben a polgármester valamennyi képviselővel egyeztetve az elfogadottól eltérő napon és időpontban is összehívhatja a Képviselő-testület soros ülését, a bizottsági tagokkal egyeztetve a bizottságok ülését.

1. ülés

Időpontja: 2019. február 12.


Napirend:	1./ Községi Sportegyesület beszámolója
Előadó: Községi Sportegyesület elnöke

2./ A Jászjákóhalmi Egyházközség beszámolója a 2018. évi kegyeleti közszolgáltatásról 
Előadó: Egyházközség vezetője

3./ Az Önkormányzat 2019. évi költségvetésének megtárgyalása
Előadó: Terjéki Tünde polgármester
		
4./ Szavazatszámláló bizottsági tagok megválasztása
Előadó: Pelyvásné Dr. Támba Krisztina jegyző

5./ Pályázati kiírás civil szervezetek támogatására
Előadó: Terjéki Tünde polgármester


Az előterjesztések leadási határideje: 2019. január 31.

Az 3./ napirendi pontot előzetesen valamennyi bizottság megtárgyalja.
A 5./ napirendi pontot a Pénzügyi-Gazdasági és Településfejlesztési Bizottság tárgyalja előzetesen.

KÖZMEGHALLGATÁS


Időpontja: 2019. február 12. 17 óra

Helyszíne: Polgármesteri Hivatal Tanácskozó Terme

Előkészíti: Terjéki Tünde polgármester

2. ülés

Időpontja: 2019. március 26.


Napirend:	1./ A közrend, közbiztonság és a közlekedésbiztonság helyzete Jászjákóhalmán
Előadó: Jászberényi Rendőrkapitányság vezetője; helyi körzeti megbízott

2./ A Polgárőrség beszámolója a 2018. évi tevékenységéről, a hatékony munkavégzéséhez szükséges teendőkről
Előadó: Kisbódi Gáspár, a Polgárőrség vezetője

3./ Az Önkormányzat 2019. évi közbeszerzési tervének elfogadása
Előadó: Terjéki Tünde polgármester

4./ Civil szervezetek támogatási pályázatainak elbírálása
Előadó: Terjéki Tünde polgármester


Az előterjesztések leadási határideje: 2019. március 14.

[bookmark: _Hlk500610397]A 3./ és 4./ napirendi pontot előzetesen megtárgyalja a Pénzügyi-Gazdasági és Településfejlesztési Bizottság.


3. ülés

Időpontja: 2019. május 21.

Napirend:	1./ Beszámoló az Önkormányzat 2018. évi gazdálkodásáról
Előadó: Terjéki Tünde polgármester

2./ Beszámoló az Önkormányzat 2018. évi belső ellenőrzési tervének teljesüléséről, az ellenőrzés során tapasztaltakról
Előadó: Pelyvásné Dr. Támba Krisztina jegyző

3./ Beszámoló a gyermekjóléti és gyermekvédelmi feladatok ellátásáról
Előadók: Jászberényi Család- és Gyermekjóléti Központ vezetője; 
Pelyvásné Dr. Támba Krisztina jegyző


Az előterjesztések leadási határideje: 2019. május 9.


Az 1./ és 2./ napirendi pontokat előzetesen valamennyi bizottság tárgyalja.
A 3./ napirendi pontot előzetesen megtárgyalja az Kulturális, Oktatási, Sport, Ifjúsági, Szociális és Egészségügyi Bizottság.


4. ülés

Időpontja: 2019. június 25.


Napirend:	1./ Beszámoló a település 2018. évi tűzvédelmi helyzetéről és a tűzvédelem érdekében tett intézkedésekről
Előadó: Jászberényi Hivatásos Tűzoltóparancsnokság vezetője

	2./ A Jászjákóhalma Község Önkéntes Tűzoltó Egyesület beszámolója
Előadó: Czifra László elnök

3./ Tájékoztató a Jászjákóhalmi Ipartestület működéséről, eredményeiről
Előadó: Muhari József, az Ipartestület elnöke

4./ Tájékoztató a Gubicz András Gazdakör működéséről, eredményeiről
Előadó: Bolya Zoltán, Gazdakör elnöke

Az előterjesztések leadási határideje: 2019. június 13.




5. ülés


Időpontja: 2019. szeptember 10. 


Napirend:	1./ Beszámoló a Jászsági Szociális Alapszolgáltatási Központ Jászjákóhalma, Wesselényi u. 12. szám alatti telephelyének tevékenységéről 
Előadó: Zsoldiné Gonda Tünde intézményvezető és Burkus Lászlóné klubvezető 

	2./ Tájékoztató a 2017/2018. tanév működési tapasztalatairól a Jászsági Általános Iskola IV. Béla Általános Iskolai Tagintézmény vonatkozásában
Előadó: Tagintézmény-vezető

3./ Beszámoló a Poldermann Júlia Óvoda működési tapasztalatairól
Előadó: Fejes Zsuzsanna, mb. intézményvezető

4./ Beszámoló a védőnői feladatellátásról
Előadó: Bomlászné Vajda Andrea, védőnő


Az előterjesztések leadási határideje: 2019. augusztus 29.


KÖZMEGHALLGATÁS



Időpontja: 2019. szeptember 10. 17 óra

Helyszíne: Polgármesteri Hivatal Tanácskozó Terme

Előkészíti: Terjéki Tünde polgármester





6. ülés


Időpontja: 2019. október ….... - ALAKULÓ ÜLÉS


Napirend:	1./ A Képviselő-testület alakuló ülése, tisztségviselők megválasztása


Az előterjesztések leadási határideje: az alakuló ülést megelőző hét keddi napja.



7. ülés

Időpontja: 2019. december 10.

Napirend:	1./ Beszámoló a Polgármesteri Hivatal 2019. évi munkájáról, a törvényesség helyzetéről
Előadó: Pelyvásné Dr. Támba Krisztina jegyző

2./ A Képviselő-testület 2020. évi munkatervének megtárgyalása
Előadó: Polgármester

3./ Az Önkormányzat 2020. évi belső ellenőrzési tervének jóváhagyása
Előadó: Pelyvásné Dr. Támba Krisztina jegyző


Az előterjesztések leadási határideje: 2019. november 28.


A 2./ napirendi pontot előzetesen valamennyi bizottság megtárgyalja.
A 3./ napirendi pontot előzetesen megtárgyalja a Pénzügyi-Gazdasági és Településfejlesztési Bizottság.


134/2018. (XII.4.) határozat:
/Jászjákóhalma Község Önkormányzata 2019. évi belső ellenőrzési tervének jóváhagyásáról/

Jászjákóhalma Község Önkormányzatának Képviselő-testülete a 2019. évi belső ellenőrzési tervet elfogadja és a terv alapján az alábbi témakörökben rendel el belső ellenőrzést:

1. Az önkormányzatok szabályzatainak teljes körű felülvizsgálata

Célja: A szabályozottság, a törvényi előírások betartása megvalósul-e?
Tárgya: szabályzatok
Időszak: 2019. január 1- 2019. március 31.
Azonosított kockázati tényezők:
1. belső kontrollok betartása,
1. szabályzatok hiányosak,
1. szabályzatok hiányoznak
1. a belső kontrollok kiépítése és működése.

Ellenőrzés típusa: rendszerellenőrzés
Módszere: tételes, teljes körű
Az ellenőrzés ütemezése és ellenőrzendő területek:  
Jászjákóhalma Községi Önkormányzat 
Jászjákóhalmai Polgármesteri Hivatal 
Jászjákóhalmai Polderman Júlia Óvoda
Jászjákóhalmai Roma Nemzetiségi Önkormányzat
2019. II. negyedév

Erőforrás szükséglet: 	5 nap


2. Az Állami Számvevőszék utóellenőrzésére adott intézkedési terv végrehajtásának ellenőrzése

Célja: A törvényi előírások betartása megvalósul-e?
Tárgya: intézkedési terv végrehajtására előírt feladatok
Időszak: 2018. január 1- 2019. június 30.
Azonosított kockázati tényezők:
1. belső kontrollok betartása,
1. szabályzatok hiányosak, hiányoznak,
1. nem a szabályozásnak megfelelően végzik feladataikat,
1. a belső kontrollok kiépítése és működése.

Ellenőrzés típusa: rendszerellenőrzés
Módszere: tételes, teljes körű
Az ellenőrzés ütemezése és ellenőrzendő területek:  
Jászjákóhalma Községi Önkormányzat 
Jászjákóhalmai Polgármesteri Hivatal 

2019. II. negyedév

Erőforrás szükséglet: 	5 nap

Határidő: 2018. december 31.
Felelős: jegyző, belső ellenőr


135/2018. (XII.4.) határozat:
Jászjákóhalma Községi Önkormányzat Helyi Esélyegyenlőségi Programjának elfogadásáról

Jászjákóhalma Község Önkormányzatának Képviselő-testülete a határozat mellékletét képező, 2019-2023. időszakra vonatkozó Helyi Esélyegyenlőségi Programot megtárgyalta és elfogadja.

A Képviselő-testület a Helyi Esélyegyenlőségi Program aláírására felhatalmazza Terjéki Tünde polgármestert.

Határidő: azonnal
Felelős: polgármester, HEP referens


136/2018. (XII.4.) határozat:
A Jászsági Szociális Szolgáltató Társulás Társulási Megállapodás módosításának elfogadásáról

Jászjákóhalma Község Önkormányzatának Képviselő-testülete megtárgyalta és minősített többséggel jóváhagyja a Jászsági Szociális Szolgáltató Társulás Társulási Tanácsának 74/2018. (XI. 20.) számú határozatával elfogadott Társulási Megállapodás módosítását az alábbiak szerint:

A Jászsági Szociális Szolgáltató Társulás Társulási Megállapodásának a „9. Szociális és gyermekjóléti ellátás” pontjában az   

„A Társulás 2015. augusztus 1-től Jászalsószentgyörgy, Jászboldogháza, Jászjákóhalma és Jásztelek települések közigazgatási területén társulási formában biztosítja az étkeztetést, a házi segítségnyújtást, valamint az idősek nappali ellátását a Társulás által fenntartott Jászsági Szociális Alapszolgáltató Központ keretei között, a hatályos működési engedélyben foglaltak szerint.” 

szövegrész helyébe az

„A Társulás Jászsági Szociális Alapszolgáltató Központ alapító okirata alapján Jászalsószentgyörgy, Jászboldogháza, Jászjákóhalma, Jásztelek és Jászdózsa települések közigazgatási területén társulási formában biztosítja az étkeztetést, a házi segítségnyújtást, valamint az idősek nappali ellátását a Társulás által fenntartott Jászsági Szociális Alapszolgáltató Központ keretei között, a hatályos működési engedélyben foglaltak szerint.” 

szövegrész kerül. 

Határidő: 2018. december 31.
Felelős: polgármester


137/2018. (XII.4.) határozat:
[bookmark: _Toc473720826]A Jászsági Szociális Szolgáltató Társulás módosítással egységes szerkezetbe foglalt Társulási Megállapodásának jóváhagyásáról

Jászjákóhalma Község Önkormányzatának Képviselő-testülete jóváhagyja a Jászsági Szociális Szolgáltató Társulás módosítással egységes szerkezetbe foglalt Társulási Megállapodását a határozat melléklete szerinti tartalommal.

A Képviselő-testület felhatalmazza Terjéki Tünde polgármestert a Társulási Megállapodás aláírására.

Képviselő-testület jelen határozat egy példányát kiadmányozni rendeli a Jászsági Szociális Szolgáltató Társulás részére.

A Társulási Megállapodás módosítása a tagönkormányzatok támogató határozataival lép hatályba, legkorábban 2019. január hónap 1. napjával.  

Határidő: 2018. december 31.
Felelős: polgármester



138/2018. (XII.4.) határozat:
A DIGI Kft-vel kötött szerződés módosításának jóváhagyásáról

Jászjákóhalma Község Önkormányzatának Képviselő-testülete az Önkormányzat által a DIGI Távközlési és Szolgáltató Kft. (székhelye: 1134 Budapest, Váci út 35.) részére bérbe adott 1457/72 hrsz-ú ingatlannal kapcsolatban megtárgyalta és jóváhagyja a határozat mellékletét képező bérleti szerződés 2. számú módosítását.

A Képviselő-testület felhatalmazza Terjéki Tünde polgármestert a szerződésmódosítás aláírására.

Határidő: azonnal
Felelős: polgármester


139/2018. (XII.4.) határozat:
/Lakásbérleti szerződés megkötéséről/

Jászjákóhalma Község Önkormányzatának Képviselő-testülete az 5121 Jászjákóhalma, Fő út 60. szám alatti szolgálati lakást határozott időre, 2019. január 01. napjától 2019. december 31. napjáig bérbe adja Herczegné Murzsa Erika, 5121 Jászjákóhalma, László Gergely u. 1. szám alatti lakos részére. 

A lakbért 20.350,-Ft/hó összegben állapítja meg. A bérleti díjon kívül a bérlő fizeti a lakás közüzemi díjait az esetlegesen felmerülő alapdíjakkal együtt (víz, villany, gáz, szemétszállítás, kéményseprési díj, szennyvízszippantás, szennyvízszolgáltatás, valamint adóteher).

A Képviselő-testület felhatalmazza a szerződés aláírásával Terjéki Tünde polgármestert.

Határidő: azonnal
Felelős: polgármester


140/2018. (XII.4.) határozat:
/A vadgesztenyefák növényvédelmi permetezésére vállalkozási szerződés megkötéséről/ 

Jászjákóhalma Község Önkormányzatának Képviselő-testülete a Jászjákóhalma község közigazgatási területén található vadgesztenyefák aknázómoly elleni növényvédelmi permetezésével és lombtrágyázására elfogadja a SYS’89 Növényvédelmi és Mezőgazdasági Szolgáltató Kkt. (székhelye: 4029 Debrecen, Szappanos u. 19.; adószáma: 24425830-3-09) árajánlatát bruttó 1.524,-Ft/fa/alkalom, azaz Ezerötszázhuszonnégy forint/fa/alkalom vállalkozási díjért.

A Képviselő-testület felhatalmazza a polgármestert, hogy a SYS’89 Kkt.-vel 2019. január 1-től határozatlan időre vállalkozási szerződést kössön, azzal a feltétellel, hogy a vállalkozási díj emelése esetén ismételt beszerzési eljárás lefolytatása szükséges.

Határidő: azonnal
Felelős: Terjéki Tünde polgármester



141/2018. (XII.4.) határozat:
Megbízási szerződés kötéséről gyepmesteri feladatok ellátására 

Jászjákóhalma Község Önkormányzatának Képviselő-testülete az állatok védelméről és kíméletéről szóló 1998. évi XXVIII. törvény 48/A.§ (3) bekezdésében foglaltakat figyelembe véve Jászjákóhalma község közigazgatási területén a gyepmesteri feladatok ellátásával 2019. január 01. napjától 2019. december 31. napjáig, határozott időre megbízza Heves város gyepmesteri telepét üzemeltető Somogyi Krisztián (székhelye: 3360 Heves, Munkácsy M. u. 19.; adószáma: 65306493-2-30) egyéni vállalkozót.

Somogyi Krisztián a gyepmesteri feladatokat bruttó 127.000,-Ft, azaz Százhuszonhét-ezer forint havi megbízási díjért végzi, mely díj magában foglalja a kiszállással, az állatok befogásával, elszállításával, tartásával, ellátásával, valamint szükség szerinti elaltatásával kapcsolatos összes költséget.

A Képviselő-testület felhatalmazza a polgármestert a megbízási szerződés aláírására, a szükséges intézkedések megtételére.

Határidő: azonnal
Felelős: Terjéki Tünde polgármester


142/2018. (XII.4.) határozat:
/A településen élő idősek karácsonyi támogatásáról/

Jászjákóhalma Község Önkormányzatának Képviselő-testülete a Jászjákóhalmán élő 70 év feletti idősek számára a karácsonyi ünnepekhez kapcsolódóan felmerülő kiadásaik mérséklése érdekében a 2018. évi költségvetésében a szociális keret terhére – természetbeni szociális ellátás formájában – 5.000,-Ft/fő, összesen 1.670.000,-Ft, azaz Egymillió-hatszázhetven-ezer forint összegű támogatást biztosít Erzsébet-utalvány formájában.

A Képviselő-testület egyúttal felkéri Terjéki Tünde polgármestert, hogy az ajándékutalványok megvásárlásáról és az érintettek részére történő kiosztásáról gondoskodjon.

Határidő: azonnal
Felelős: Terjéki Tünde polgármester


143/2018. (XII.4.) határozat:
/A községi könyvtáros munkakörre kiírt pályázat eredménytelenné nyilvánításáról/

Jászjákóhalma Község Önkormányzatának Képviselő-testülete a községi könyvtáros munkakör betöltésére kiírt pályázatát eredménytelenné nyilvánítja.

Határidő: azonnal
Felelős: Terjéki Tünde polgármester



144/2018. (XII.4.) határozat:
/Karácsonyi fénydekorációs eszközök beszerzéséről/

Jászjákóhalma Község Önkormányzatának Képviselő-testülete a település karácsonyi díszítésére, és a fénydekorációs eszközök beszerzésére és felszerelésére elfogadja a Knaurek Light & Sound System Kft. (székhelye: 3200 Gyöngyös, Koháry út 22. IX.7.) ajánlatát és a 2018. évi költségvetésének tartalékalapja terhére 1.910.000,-Ft+ÁFA Ft, azaz Kétmillió-négyszázhuszonötezer-hétszáz forint összeget biztosít.

Az elfogadott ajánlat alapján a Fő utcán 10 db oszlopdísz, és a Fő út felett egy darab átfeszítés kerül elhelyezésre, illetve a Polgármesteri Hivatal melletti fa díszkivilágítása történik meg.

A Képviselő-testület felhatalmazza a polgármestert a szükséges intézkedések megtételére.

Határidő: azonnal
Felelős: Terjéki Tünde polgármester

